 **MADONAS NOVADA PAŠVALDĪBA**

Reģistrācijas numurs 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 31. jūlijā Nr. 78**

(protokols Nr. 6, 40. p.)

**Grozījumi 2022. gada 20. oktobra lēmumā Nr. 570 (protokols Nr. 20, 7. p) “Par Madonas novada teritorijas plānojuma izstrādes uzsākšanu”**

Pašvaldību likuma 10. panta pirmās daļas 1. punktā noteikts, ka dome ir tiesīga izlemt ikvienu pašvaldības kompetences jautājumu. Tikai domes kompetencē ir:

1) izdot saistošos noteikumus, tostarp pašvaldības nolikumu, kā arī saistošos noteikumus par pašvaldības budžetu un teritorijas plānojumu;

Pamatojoties uz iepriekšminēto 2022. gada 20. oktobrī Madonas novada pašvaldība pieņēma lēmumu Nr. 570 ( protokols Nr. 20, 7. p) “Par Madonas novada teritorijas plānojuma izstrādes uzsākšanu” kā rezultātā tika veikts iepirkums teritorijas plānojuma izstrādei un stratēģiskā ietekmes uz vidi novērtējuma veikšanai, ārpakalpojuma sniedzējs ir SIA “METRUM” (02.03.2023. līgums Nr. 2.4.5/23/73), kas 2024. gada 17. janvārī tika iesniedzis Teritorijas plānojuma pirmo redakciju (turpmāk – redakcija 1.0), kas atbilstoši Madonas novada pašvaldības domes 2025. gada 31. janvāra lēmumam Nr. 3 „Par Madonas novada teritorijas plānojuma 1. redakcijas nodošanu publiskajai apspriešanai un institūciju atzinumu saņemšanai” (protokols Nr. 2, 1. p.), tika nodots publiskajai apspriešanai.

Atbilstoši Administratīvo teritoriju un apdzīvoto vietu likuma 33.7 punktam, ar 2025. gada pašvaldību vēlēšanās jaunievēlētās Madonas novada pašvaldības domes pirmo sēdi izbeidzas bijušās Varakļānu novada pašvaldības domes pilnvaras, kā arī atbilstoši 33.8 punktam, 2025. gada pašvaldību vēlēšanās ievēlētā Madonas novada dome izvērtē novadu veidojošo bijušo pašvaldību pieņemtos saistošos noteikumus un pieņem jaunus novada saistošos noteikumus.

Varakļānu novadā līdz jauna teritorijas plānojuma izstrādei spēkā ir 2014. gadā 14. janvārī ar domes lēmumu Nr. 1 “Par Varakļānu novada teritorijas plānojuma 2014.-2025. gadam apstiprināšanu un saistošos noteikumu Nr. 1 izdošanu” apstiprinātais teritorijas plānojums.

Balstoties uz iepriekšminēto un atbilstoši Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 75. punktam, kas nosaka, ka pašvaldības dome pieņem lēmumu par teritorijas plānojuma vai lokālplānojuma izstrādes uzsākšanu, apstiprina darba uzdevumu un izstrādes vadītāju.

Turpināt izstrādāt Madonas novada teritorijas plānojumu paplašinot novada administratīvo teritoriju ar Murmastienes pagastu un Varakļānu pagastu.

Pamatojoties uz Pašvaldību likuma 4. panta pirmās daļas 15. punktu un 4. panta trešo daļu,, Attīstības plānošanas sistēmas likuma 10. pantu, Teritorijas attīstības plānošanas likuma 1. panta 8. punktu, 5. panta pirmās daļas 3. punktu, 12. panta pirmo daļu, 23. pantu, Administratīvo teritoriju un apdzīvoto vietu likuma Pārejas noteikumu 17. punktu, Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 2., 26., 27., 75., 77. punktu, ņemot vērā 16.07.2025. Attīstības komitejas atzinumu, **atklāti balsojot: PAR – 17** (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gunārs Ikaunieks, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Paplašināt Madonas novada teritorijas plānojuma izstrādes teritoriju, pievienojot Varakļānu un Murmastienes pagastus.
2. Veikt grozījumus apstiprinātajā darba uzdevumā, izsakot to jaunā redakcijā.
3. Uzdot Teritorijas plānojuma izstrādes vadītājam piecu darba dienu laikā Teritorijas attīstības plānošanas informācijas sistēmā (TAPIS), valsts vienotā ģeotelpiskās informācijas portāla ĢEOLatvija.lv, sadaļā Plānošanas dokumenti <https://geolatvija.lv/geo/tapis#document_25702> ievietot lēmumu, pēc tā stāšanās spēkā.
4. Uzdot Attīstības nodaļai publicēt lēmumu un ievietot informāciju par teritorijas plānojuma 1. redakcijas pilnveidošanu pašvaldības oficiālajā tīmekļvietnē www.madona.lv, sadaļā <https://www.madona.lv/lat/izstrades-process> , Madonas novada pašvaldības informatīvajā izdevumā “Madonas novada vēstnesis” un Madonas novada pašvaldības Facebook kontā.

Pielikumā: Darba uzdevums Madonas novada teritorijas plānojuma izstrādei uz 6 lp.

Domes priekšsēdētājs A. Lungevičs

Vucāne 20228813